પાકિસ્તાનના વિદેશ મંત્રી શાહ મહેમૂદ કુરેશીએ કહ્યુ કે પોપેયો સાથે વાતચીતમાં તેઓ 300 મિલિયન ડૉલરની મદદ રોકવાનો મુદ્દો ઉઠાવશે. શાહ મહેમૂદ કુરેશીએ કહ્યુ કે, ‘અમે એકબીજાના સમ્માનને જાળવીને જ આગળ વધીશુ.' શાહ મહેમૂદ કુરેશી મુજબ અમેરિકા 300 મિલિયન ડૉલરની મદદ બંધ કરવાના નિર્ણયને યોગ્ય ન ગણાવી શકે કારણકે આ એ રકમ છે જે પાકિસ્તાને અમેરિકા માટે તાલિબાન અને બીજા આતંકવાદીઓ સામેની લડાઈમાં ખર્ચ કરી છે. કુરેશીના જણાવ્યા મુજબ આ આતંકી અફઘાનિસ્તાનમાં અમેરિકી સેના માટે જોખમ બની ગયા હતા.